Diari Oficial de la Generalitat Valenciana


Sumari del DOGV 9012, del 03-02-2021 (2021/940)

Informació pública de la convocatòria de l'alçament d'actes prèvies a l'ocupació de les finques afectades pel projecte d'ampliació de línia aèria trifàsica a 20kV simple circuit 132-SK 4/75-LU5T CE 4 Torrenostra d'STR Torreblanca (Beni) tram suport número 170015- Suport número 170032, al terme municipal de Torreblanca. Expedient ATLINE/2018/124/12 JUEXPR/2020/3/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9012

Data del DOGV
:   03-02-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/940


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la convocatòria de l'alçament d'actes prèvies a l'ocupació de les finques afectades pel projecte d'ampliació de línia aèria trifàsica a 20kV simple circuit 686-XO 1/73-YM4X XD 4 Torrenostra d'STR Torreblanca (Beni) tram suport número 170015- Suport número 170032, al terme municipal de Torreblanca. Expedient ATLINE/2018/124/12 JUEXPR/2020/3/12. [2021/940]  
  
  
En data 18 de juliol de 2019, pel cap del Servei Territorial d'Indústria i Energia de Castelló, es va dictar una resolució per la qual va autoritzar I-DE Redes Eléctricas Inteligentes, SAU, abans (Iberdrola Distribución Elèctrica, SAU) i es va declarar, en concret, la utilitat pública del projecte «Ampliació de línia aèria trifàsica a 20kV simple circuit 147-Al 1/60-OU3W VS 4 Torrenostra de STR Torreblanca (Beni) tram suport núm. 170015-Suport núm. 170032, al terme municipal de Torreblanca (Castellon)».  
Aquesta declaració d'utilitat pública, d'acord amb el que es disposa en l'article 56 de la Llei 24/2013, de 26 de desembre, del sector elèctric, porta implícita la necessitat d'ocupació dels béns i drets afectats i implica la urgent ocupació d'aquests a l'efecte de l'article 52 de la Llei d'expropiació forçosa i 149 del RD 1955/2000, d'1 de desembre.  
  
En virtut d'això, el cap del Servei Territorial d'Indústria i Energia de Castelló, en compliment del que es disposa en l'esmentat article 52 de la Llei d'expropiació forçosa, notifica als titulars dels béns i drets afectats a l'Ajuntament on radiquen les finques afectades, com a punt de reunió per a, de conformitat amb el procediment que estableix el citat article, dur a terme l'aixecament d'actes prèvies a l'ocupació i, si pertoca, les d'ocupació definitiva.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir-hi personalment o representats per persona degudament autoritzada i aportar els documents acreditatius de la seua titularitat i l'últim rebut de la contribució, i hi poden anar acompanyats dels seus perits i un notari, si ho estimen oportú, amb despeses a la seua costa.  
L'alçament d'actes tindrà lloc els dies 25 i 26 de març de 2021, a la Biblioteca Nova-1a planta, carrer de l'Alcalde París, núm. 4 i 6, de Torreblanca.  
L'ordre d'alçament d'actes es comunicarà a cada interessat mitjançant l'oportuna cèdula de citació; la relació de titulars convocats apareixerà en el tauler d'edictes de l'ajuntament assenyalat i en l'annex.  
  
Cal assenyalar que aquesta publicació es realitza igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació als titulars desconeguts o amb domicili ignorat o a aquells en què, intentada la notificació, no s'haguera pogut practicar. En l'expedient expropiatori, I-DE Redes Eléctricas Inteligentes, SAU, assumirà la condició de beneficiària.  
  
Castelló de la Plana, 21 de desembre de 2020.- El cap del Servei Territorial d'Indústria i Energia: Gerardo Nebot García.